Петропавлда көпқабатты үйлер жылусыз қалды
"Петропавлда көпқабатты үйлер жылусыз қалды" | "https://abai.kz/post/179050"
TITLE: Петропавлда көпқабатты үйлер жылусыз қалды
URL: https://abai.kz/post/179050
META: "Петропавлда көпқабатты үйлер жылусыз қалды" | "https://abai.kz/post/179050"
DATE: 24.01.2024
AUTHOR(s): Abai.kz
TOTAL WORDS: 180
TEXT: Петропавлда жылу желісінде апат болып, жақын маңдағы көпқабатты үйлер жылудан ажыратылды, деп жазды Kazinform. Петропавлда жылу желісінің құбыры жарылып, ыстық су далаға ағып жатыр. Тұрғындардың айтуынша, жақын маңдағы жертөлелер де ыстық суға толған. «Севказэнерго» АҚ баспасөз қызметінің мәліметінше, бүгін «Петропавл жылу желілері» ЖШС Н.Назарбаев 154 және Егемен Қазақстан, 118 мекенжайларының маңында 200 мм жылу құбырының жарылғандығын анықтады. Қазіргі уақытта авариялық бригада – 6 маман және 4 арнайы техника оқиға орнында жұмыс істеп жатыр. Жөндеу жұмыстары аяқталғанға дейін сол маңдағы тұрғын үйлер жылусыз отырмақ. Жылу желісінен: Жұмабаев көшесі, 116, 107, 109, 118, Н.Назарбаев көшесі, 117, 136, 138, 154, 156, 156A, 158,132,134,130, Егемен Қазақстан көшесі, 118 , Абай көшесі, 30, 34 , 40 , 31, 33, 35, 25 , 52, 52а, 25а, 33а, Бостандық көшесі, 11, 13, 16 а, Интернационал көшесі, 30 , 30 А ,32, 34 Пионер көшесі, 3,7,9,10, 20, 34, Совет көшесі, 53, 54а, Пушкин көшесі, 95 а мекенжайындағы үйлер ажыратылды. Яғни 28 көпқабатты тұрғын үй, 6 жеке үй, бір балабақша және 7 кеңсе жылусыз қалды. Мамандардың айтуынша, қалпына келтіру жұмыстары кешкі сағат 20.00-ге дейін жоспарланған. Фото: Анастасия Дроняк Abai.kz
